Врз основа на член 13 од Законот за Државниот испитен центар („Службен весник на Република Македонија“ бр. 142/08 и 148/09, 41/14, 55/16 и 142/16), во врска со член 8, 12, 14 и 18 од Правилникот за начинот, постапката и критериумите за избор на надворешни соработници и утврдување на висината на авторските надоместоци и надоместоците за други услуги на Државниот испитен центар бр.01-2844/2 од 05.11.2013 година, 01-420/2 од 14.03.2014 година, 01-2644/3 од 18.12.2014 година, 01-344/2 од 19.06.2015 година и 01-437/3 од 17.10.2016 година и Одлуката за распишување на јавен конкурс за избор на надворешни соработници-контролори, бр.02-145/1 од 02.03.2017 година, Државниот испитен центар, распишува

***ЈАВЕН КОНКУРС
 за избор на надворешни соработници –контролори***

Државниот испитен центар распишува Конкурс за избор на **надворешни соработници контролори на прашања/задачи за екстерно проверување на постигањата на учениците во основното и средното образование (гимназиско, средно уметничко, средно стручно образование со тригодишно и четиригодишно траење)** и тоа од следните области:

|  |  |  |  |
| --- | --- | --- | --- |
| Реден број | Област | Број на извршители на македонски наставен јазик | Број на извршители на албански наставен јазик |
|  | Македонски јазик / Македонски јазик и литература | 2 | / |
|  | Одделенска настава по македонски јазик | 1 | / |
|  | Албански јазик/ Албански јазик и литература | / | 2 |
|  | Одделенска настава по албански јазик | / | 1 |
|  | Турски јазик | 1 | / |
|  | Српски јазик | 1 | / |
|  | Математика | 2 | 2 |
|  | Англиски јазик | 1 | 1 |
|  | Германски јазик | 1 | 1 |
|  | Француски јазик | 1 | 1 |
|  | Руски јазик | 1 | / |
|  | Италијански јазик | 1 | / |
|  | Биологија | 1 | 1 |
|  | Хемија | 2 | 2 |
|  | Физика | 2 | 2 |
|  | Географија | 1 | 1 |
|  | Историја | 1 | 1 |
|  | Информатика | 1 | 1 |
|  | Етика | 1 | 1 |
|  | Латински јазик | 1 | 1 |
|  | Социологија, Граѓанско образование, Запознавање со религиите | 1 | 1 |
|  | Ликовна уметност | 1 | 1 |
|  | Музичка уметност | 1 | 1 |
|  | Педагогија | 1 | 1 |
|  | Психологија | 1 | 1 |
|  | Спорт | 1 | 1 |

|  |  |  |  |
| --- | --- | --- | --- |
| Реден број | Област-средно стручно образование | Број на извршители на македонски наставен јазик | Број на извршители на албански наставен јазик |
|  | Градежна | 1 | 1 |
|  | Архитектура | 1 | 1 |
|  | Геодетска | 1 | 1 |
|  | Графичка | 1 | / |
|  | Економска и трговска | 2 | 2 |
|  | Правна | 1 | 1 |
|  | Електротехничка | 2 | 2 |
|  | Стоматологија | 1 | 1 |
|  | Медицина | 1 | 1 |
|  | Фармација | 1 | 1 |
|  | Земјоделска | 2 | 1 |
|  | Ветеринарна и сточарска | 1 | 1 |
|  | Лични услуги (козметика) | 1 | 1 |
|  | Машинска | 2 | 2 |
|  | Автотехничка | 1 | 1 |
|  | Текстилна и кожарска | 2 | 2 |
|  | Угостителска и туристичка | 2 | 2 |
|  | Геолошко-рударска и металуршка | 2 | 1 |
|  | Технолошка | 1 | 1 |
|  | Шумарска и дрвопреработувачка | 2 | 1 |
|  | Сообраќајна | 2 | 2 |

Контролата на прашањата/задачите за екстерно проверување ќе се врши во периодот од месец ***април до месец мај 2017 година***.

Кандидатите за контролори треба да ги исполнуваат следните услови:

* да се државјани на Република Македонија;
* да имаат завршено најмалку академски студии од втор циклус од соодветната област;
* да се од редот на наставно научниот кадар од универзитетите во Република Македонија;
* да имаат најмалку пет години работен стаж во воспитно образовна или научна дејност и
* да поседуваат компјутерски вештини.

 **Потребни документи:**

* пријава во која треба да се наведе областа за која се пријавуваат;
* кратка биографија;
* доказ за државјанство;
* Уверение/диплома за завршено соодветно образование (оргинал или копија заверена на нотар);
* доказ за работен стаж во воспитно образовна или научна дејност;
* доказ дека се од редот на наставно научниот кадар од универзитетите во Р. Македонија и
* доказ за познавање на компјутерски вештини.

Пријавите со некомплетна и невалидна документација, како и пријавите кои ќе пристигнат по рокот утврден во овој конкурс нема да се земат предвид.

Заинтересираните кандидати кои веќе доставиле комплетна и валидна документација за конкурсот од претходната (јануарската) испитна сесија во учебната 2016/2017 година, потребно е да достават само пополнета пријава.

Кандидатите кои ги исполнуваат горенаведените услови ќе бидат повикани на интервју по што ќе следи конечен избор.

Конкурсот трае **10 работни дена**, од денот на објавување во средствата за јавно информирање.

Пријавата со документацијата се доставува ***со препорачана поштенска пратка,* на адресата на** Државниот испитен центар на **ул. „Васил Ѓоргов“ б.б Скопје, со назнака за јавен конкурс и област за која се пријавува кандидатот.**

Дополнителни информации заинтересираните кандидати може да добијат на тел.02/3203-119 во интервал од 13-15 часот.

 **ДРЖАВЕН ИСПИТЕН ЦЕНТАР**